
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 16 

28 Ιανουάριου 2004 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


21. Ίδρυση Σχολής Περιβάλλοντος στο Πανεπιστήμιο 

Αιγαίου. 1 

22. Οργάνωση και λειτουργία της "Ελληνικής Παραο- 

λυμπιακής Επιτροπής". 2 

23. Τροποποίηση Οργανισμού του Υπουργείου Τύπου 

και ΜΜΕ και αναδιάρθρωση Υπηρεσιών της Γενι¬ 
κής Γ ραμματείας Ενημέρωσης. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 21 
Ίδρυση Σχολής Περιβάλλοντος στο Πανεπιστήμιο Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 50 παρ. 6 και 6 παρ. 6 του Ν. 1268/82 "Για 
τη δομή και λειτουργία των Ανώτατων Εκπαιδευτικών 
Ιδρυμάτων", (Α' 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 1 του Ν. 1404/83 "Δομή 
και λειτουργία των Ανωτάτων Τεχνολογικών Ιδρυμάτων" 
(Α' 173), αντικαταστάθηκε με το άρθρο 15 παρ. 2α του Ν. 
2640/98 "Δευτεροβάθμια Τεχνική Επαγγελματική Εκπαί¬ 
δευση και άλλες διατάξεις" (Α' 206) και συμπληρώθηκε με 
το άρθρο 3 παρ. Ιβτου Ν. 3027/02 "Ρύθμιση θεμάτων Ορ¬ 
γανισμού Σχολικών Κτιρίων ανωτάτης εκπαίδευσης και 
άλλες διατάξεις" (Α' 152). 

β) Του άρθρου 15 παρ. 2εδ. θτου Ν. 2817/2000 "Εκπαί¬ 
δευση των ατόμων με ειδικές εκπαιδευτικές ανάγκες και 
άλλες διατάξεις" (Α' 78). 

γ) Του άρθρου 29Α του Ν. 1558/85 (Α' 37) όπως αυτό 
προσετέθη με το άρθρο 27 του Ν. 2081 /92 (Α' 154) και τρο¬ 
ποποιήθηκε με το άρθρο 1 παρ. 2α του Ν. 2469/97 (Α'38). 

δ) Του Π.Δ. 81/02 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (Α' 57). 


ε) Της απόφασης του Πρωθυπουργού και της Υπουργού 
Εσωτερικών Δημόσιας Διοίκησης και Αποκέντρωσης 
ΔΙΔΚ/Φ. 1/2/13773/15.7.2003 "Ανάθεση αρμοδιοτήτων στον 
Υφυπουργό Εσωτερικών Δημόσιας Διοίκησης και Αποκέ¬ 
ντρωσης Νίκο Μπίστη" (Β' 985) όπως αυτή συμπληρώθηκε 
με την ΔΙΔΚ/Φ. 1/2/14145/21.7.2003 όμοιά της (ΒΊ 000). 

ζ) Της απόφασης του Πρωθυπουργού και του Υπουρ¬ 
γού Οικονομίας και Οικονομικών 1065956/863/Α0006/ 
15.7.2003 "Καθορισμός αρμοδιοτήτων των Υφυπουργών 
Οικονομίας και Οικονομικών" (Β' 985). 

2. Τη γνώμη της Συγκλήτου του Πανεπιστημίου Αιγαίου 
(συνεδριάσεις 16η/20.10.1998 και 37/15.11.2000). 

3. Το γεγονός ότι δεν γνωμοδότησε το Συμβούλιο Ανώ¬ 
τατης Παιδείας αν και ζητήθηκε η γνώμη του με το Β1/ 
69/30.1.2001 έγγραφο του Υπουργού Εθνικής Παιδείας 
και θρησκ/των και ότι έχει παρέλθει άπρακτη η προθε¬ 
σμία που ορίζουν οι διατάξεις του άρθρου 50 παρ. 3 του 
Ν. 1268/82. 

4. Το γεγονός ότι από τις διατάξεις του διατάγματος αυ¬ 
τού προκαλείται ετήσια δαπάνη ύψους 3.900 ΕΥΡΩ για τα 
έξοδα παράστασης του Κοσμήτορα της Σχολής. 

Γ ια την πενταετία 2004-2008 θα ληφθεί μέριμνα για την 
εγγραφή των σχετικών πιστώσεων στους προϋπολογι¬ 
σμούς εξόδων αντιστοίχων ετών του ΥΠΕΠΘ (Ειδ. Φ. 19- 
250, ΚΑΕ: 0259). 

5. Τις 352/03 και 10/04 γνωμοδοτήσεις του Συμβουλίου 
της Επικράτειας με πρόταση του Υπουργού Εθνικής Παι¬ 
δείας και Θρησκευμάτων και των Υφυπουργών Εσωτερι¬ 
κών, Δημόσιας Διοίκησης και Αποκέντρωσης και Οικονο¬ 
μίας και Οικονομικών, αποφασίζουμε: 

Άρθρο 1 
Ίδρυση 

1. Ιδρύεται στο Πανεπιστήμιο Αιγαίου, Σχολή Περιβάλ¬ 
λοντος με έδρα την πόλη της Μυτιλήνης στην οποία 
εντάσσονται τα κατά τις διατάξεις των Π.Δ. 83/1984 (Α' 
31), 376/1989 (Α' 166) και 316/1997 (Α' 223) Τμήματα 
α) Περιβάλλοντος και β) Επιστήμης της θάλασσας. 

2. Η Σχολή Κοινωνικών Επιστημών στην οποία ανήκε το 
Τμήμα Περιβάλλοντος συγκροτείται εφεξής από τα πα¬ 
ρακάτω τμήματα: 

α. Κοινωνικής Ανθρωπολογίας και Ιστορίας 

β. Γεωγραφίας 

γ. Κοινωνιολογίας 

Άρθρο 2 

Η ισχύς του παρόντος ισχύει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα,26 Ιανουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜ. 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ Μ ΠΙΣΤΗΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 22 

Οργάνωση και λειτουργία της "Ελληνικής Παραολυμπιακής 
Επιτροπής". 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη 

1. Τις διατάξεις: 

α) Του άρθρου 29 παρ. 9 του Ν. 2725/1999 "Ερασιτεχνι¬ 
κός και επαγγελματικός αθλητισμός και άλλες διατάξεις" 
(Α' 121), όπως αντικαταστάθηκε με το άρθρο 18 παρ. 5 
του Ν. 2947/2001 "θέματα Ολυμπιακής Φιλοξενίας, Έρ¬ 
γων Ολυμπιακής Υποδομής και άλλες διατάξεις" (Α' 228). 

β) Του άρθρου 19παρ.2τουΝ. 1735/1987 "Προσλήψεις 
στο δημόσιο τομέα, κοινωνικός έλεγχος στη δημόσια δι¬ 
οίκηση, πολιτικά δικαιώματα και άλλες διατάξεις" (Α' 195). 

γ) Του άρθρου 22παρ. 3του Ν. 2362/1995 "ΠερίΔημο¬ 
σίου Λογιστικού ελέγχου των δαπανών του Κράτους και 
άλλες διατάξεις" (Α' 247). 

δ) Του άρθρου 29Α του Ν. 1558/1985 (Α' 137), όπως 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
(Α' 38). 

ε) Του Π.Δ. 373/1995 "Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του" (Α' 201). 

στ) Του Π.Δ. 81/2002 "Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών" (Α' 57). 

ζ) Της 25140/4.9.2002 κοινής απόφασης του Πρωθυ¬ 
πουργού και του Υπουργού Πολιτισμού "Ανάθεση αρμο¬ 
διοτήτων στον Υφυπουργό Πολιτισμού Γεώργιο Λιάνη" (Β' 
1156). 

η) Της 1065956/863/Α0006/15.7.2003 κοινής απόφασης 
του Πρωθυπουργού και του Υπουργού Οικονομίας και Οι¬ 
κονομικών "Καθορισμός αρμοδιοτήτων των Υφυπουργών 
Οικονομίας και Οικονομικών" (985 Β'). 

2. Το γεγονός ότι από τις διατάξεις του παρόντος δια¬ 
τάγματος προκαλείται ετήσια δαπάνη σε βάρος του κρα¬ 
τικού προϋπολογισμού της Γ ενικής Γ ραμματείας Αθλητι¬ 
σμού (ΦΟΡΕΑΣ 21/610) Κωδικός Αριθμός Εξόδου 2579 
ύψους 700.000 ευρώ για το οικονομικό έτος 2004, η οποία 


για το καθένα από τα επόμενα τέσσερα (4) οικονομικά 
έτη, περιορίζεται στο ποσό των 550.000 ευρώ. 

3. Την 373/2003 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Εσωτερικών, 
Δημόσιας Διοίκησης και Αποκέντρωσης και των Υφυ¬ 
πουργών Πολιτισμού και Οικονομίας και Οικονομικών, 
αποφασίζουμε: 

Άρθρο 1 

Χαρακτήρας - Επωνυμία - Έδρα - Εποπτεία 

Η Ελληνική Παραολυμπιακή Επιτροπή (Ε.Π.Ε.) αποτε¬ 
λεί, κατά το άρθρο 29 παρ. 9του Ν. 2725/1999, όπως αντι- 
καταστάθηκεμετο άρθρο 18 παρ. 5του Ν. 2947/2001, νο¬ 
μικό πρόσωπο ιδιωτικού δικαίου, έχει έδρα την Αθήνα και 
υπάγεται στην εποπτεία της Γ ενικής Γ ραμματείας Αθλη¬ 
τισμού. 

Άρθρο 2 
Σκοποί 

Σκοποί της Ελληνικής Παραολυμπιακής Επιτροπής 
είναι: 

α. Η εκπροσώπηση της Χώρας στη Διεθνή Παραολυ- 
μπιακή Επιτροπή. 

β. Η εισήγηση νομοθετικών ρυθμίσεων και προτάσεων 
για κάθε ζήτημα που αφορά τον αθλητισμό των Ατόμων με 
Αναπηρίες "Α.ΜΕ.Α.". 

γ. Ο εντοπισμός των ελλείψεων και η παρακολούθηση, 
σε συνεργασία με το "Εθνικό Συμβούλιο Αθλητικού Σχε- 
διασμού" ή κάθε άλλο αρμόδιο φορέα, της πορείας των 
εργασιών εκσυγχρονισμού των παλαιών και της κατα¬ 
σκευής των νέων αθλητικών χώρων, ώστε να εξασφαλίζε¬ 
ται στους χώρους αυτούς η προσπέλαση των ατόμων με 
αναπηρίες. 

δ. Η γνωμοδότηση για το ύψος της επιχορήγησης της 
Εθνικής Αθλητικής Ομοσπονδίας Α.ΜΕ.Α. και για τα κρι¬ 
τήρια της κατανομής της επιχορήγησης στις κατηγορίες 
αναπηριών, καθώς και για τα κριτήρια επιχορήγησης των 
αθλητικών σωματείων Α.ΜΕ.Α. 

ε. Η εποπτεία και η μέριμνα για την ανάπτυξη, προαγω¬ 
γή και προστασία του Παραολυμπιακού Κινήματος, του 
αθλητισμού, του φίλαθλου πνεύματος και της εξωσχολι¬ 
κής αγωγής μέσα στο πλαίσιο των αρχών του Παραολυ- 
μπιακού Ιδεώδους και των παραδόσεων του Ελληνικού 
αθλητισμού και η εποπτεία των παραολυμπιακών αθλη¬ 
μάτων. 

ζ. Η μέριμνα για τη σωστή ερμηνεία και εφαρμογή των 
κανόνων του Παραολυμπιακού Καταστατικού Χάρτη της 
Διεθνούς Παραολυμπιακής Επιτροπής (Δ.Π.Ε.). 

η. Η οργάνωση, σε συνεργασία με τις αρμόδιες εθνι¬ 
κές ομοσπονδίες, της προετοιμασίας των αθλητών και 
η επιλογή, με αποκλειστική ευθύνη της, των αθλητών 
που θα εκπροσωπήσουν την Ελλάδα στους Παραολυ- 
μπιακούς Αγώνες και στους Διεθνείς Αγώνες που τε¬ 
λούν υπό την αιγίδα της Διεθνούς Παραολυμπιακής 
Επιτροπής. 

θ. Η εποπτεία της οργάνωσης και διεξαγωγής των πα¬ 
ραπάνω αγώνων όταν τελούνται στην Ελλάδα. 

ι. Η διατύπωση προτάσεων προς τη Διεθνή Παραολυ- 
μπιακή Επιτροπή σε ό,τι αφορά τους κανόνες του Παρα- 
ολυμπιακού Καταστατικού Χάρτη και των ερμηνευτικών 
διατάξεώντου, το Παραολυμπιακό Κίνημα γενικά, καθώς 
και την οργάνωση και διεξαγωγή των Παραολυμπιακών 
Αγώνων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


371 


ια. Η εισήγηση στον αρμόδιο για τον αθλητισμό Υπουρ¬ 
γό για τη λήψη κάθε μέτρου που συμβάλλει στην πραγμά¬ 
τωση των σκοπών της. 

ιβ. Η μέριμνα για τη συγγραφή, εκτύπωση και διάδοση 
ειδικών εκδόσεων που αφορούν την ανάπτυξη και προα¬ 
γωγή της Παραολυμπιακής Ιδέας και της ιστορίας του 
Παραολυμπισμού. 

ιγ. Η ίδρυση Εθνικής Παραολυμπιακής Ακαδημίας 
(ΕΘΝ.Π.Α.), σκοπός της οποίας, εκτός των άλλων, είναι η 
διάδοση της Παραολυμπιακής Παιδείας στην Ελληνική 
Επικράτεια. Η ΕΘΝ.Π.Α. θα αποτελεί τακτική Επιτροπή 
της Ε.Π.Ε., στην οποία είναι δυνατό να συμμετέχουν και 
προσωπικότητες κύρους, επιλεγόμενες και οριζόμενες 
απάτην Ολομέλεια της Διοίκησης της Ε.Π.Ε., ύστερα από 
εισήγηση της Εκτελεστικής Επιτροπής. 

ιδ. Η μέριμνα για την αφή της Παραολυμπιακής Φλόγας 
για τους Παραολυμπιακούς Αγώνες. 

Άρθρο 3 
Πόροι 

1. Πόροιτης Ε.Π.Ε. είναι: 

α) Η τακτική ετήσια επιχορήγηση από τη Γενική Γραμ¬ 
ματεία Αθλητισμού, που εγγράφεται στον προϋπολογι¬ 
σμό της. 

β) Έσοδα από την Δ. Π.Ε., άλλες Εθνικές Παραολυμπια- 
κές Επιτροπές και Διεθνείς Αθλητικούς Φορείς. 

γ) Τα εισοδήματα από την κινητή και ακίνητη περιουσία 
της. 

δ) Οι εισπράξεις από την οργάνωση αγώνων, εορτών, 
εκδηλώσεων και επιδείξεων, γενικά, που διοργανώνει η 

Ε.Π.Ε. 

ε) Τυχόν επιχορηγήσεις του κράτους ή νομικών προσώ¬ 
πων, κληρονομιές, κληροδοσίες, δωρεές μελών ή τρίτων, 
εισφορές και παροχές υπέρ αυτής. 

στ) Τα έσοδα από την έκδοση ειδικών αναμνηστικών νο¬ 
μισμάτων, μεταλλίων, γραμματοσήμων κ.λπ., που εκδίδο- 
νται με την ευκαιρία τέλεσης Παραολυμπιακών ή άλλων 
Διεθνών Αγώνων και, από την πώληση εμβλημάτων, λευ¬ 
κωμάτων και άλλων εκδόσεων της Ε.Π.Ε. 

ζ) Τα έσοδα από άδειες που παραχωρούνται σε τρίτους 
για τη χρήση των εμβλημάτων της Ε.Π.Ε. και από άδειες 
που δίδονται, ύστερα από έγκριση της Δ.Π.Ε., για τη χρή¬ 
ση του συμβόλου της οργανώτριαςτων Παραολυμπιακών 
Αγώνων πόλης. 

η) Τα κάθε είδους έσοδα που θα προσδιορίζονται από 
Υπουργικές Αποφάσεις. 

θ)Τα έσοδα που θα προκύψουν από τους Παραολυ- 
μπιακούς Αγώνες του 2004 και από Διεθνείς Αγώνες που 
θα τελούνται στην Ελλάδα, κατόπιν συμφωνίας με το φο¬ 
ρέα διοργάνωσης των αγώνων. 

2. Η Ε.Π.Ε. μπορεί να συνάπτει συμβάσεις με τρίτους, 
καλούμενους χορηγούς, για την εκ μέρους αυτών διάθε¬ 
ση χορηγιών σε χρήμα ή σε είδος, προς την Ε.Π.Ε., ως 
συμβολή στην εκπλήρωση των σκοπών της, σύμφωνα με 
τους όρους των συμβάσεων αυτών. Η αντιπαροχή της 
Ε.Π.Ε. συνίσταται αποκλειστικά και μόνο στην παροχή 
του δικαιώματος της χρήσης του κατά το άρθρο 2 του πα¬ 
ρόντος δεύτερου εμβλήματος. Ειδικώς οι παροχές των 
χορηγών σε χρήμα ή σε είδος, απευθείας προς την Ε.Π.Ε., 
διατίθενται ως άμεση ιδιωτική συμπαράσταση προς τον 
Αθλητισμό και το Παραολυμπιακό Κίνημα, υπό τους 
όρους και τις προϋποθέσεις της οικείας συμβάσεως. 


Άρθρο 4 

Όργανα Διοίκησης 

Όργανα της Διοίκησης της Ε.Π.Ε. είναι: 

α) η Ολομέλεια και 

β) η Εκτελεστική Επιτροπή 

Άρθρο 5 

Συγκρότηση Ολομέλειας 

1. Στην Ολομέλεια της Διοίκησης (Ο.Δ.) της Ε.Π.Ε. με¬ 
τέχουν: 

α) Δέκα (10) εκλεγμένοι αντιπρόσωποι της Εθνικής 
Αθλητικής Ομοσπονδίας Ατόμων με Αναπηρίες, που εκ¬ 
προσωπούν ισότιμα τις κατηγορίες αναπηριών, όπως αυ¬ 
τές προβλέπονται από τη Διεθνή Παραολυμπιακή Επιτρο¬ 
πή (Δ.Π.Ε.), 

β) Ένας εκπρόσωπος της Ελληνικής Ολυμπιακής Επι¬ 
τροπής (Ε.Ο.Ε), 

γ) Ένας εκπρόσωπος της Γ ενικής Γ ραμματείας Αθλητι¬ 
σμού 

δ) Τρεις Παραολυμπιονίκες, που ορίζονται με απόφαση 
του Υπουργού Πολιτισμού 

ε) Τέσσερις προσωπικότητες κύρους, που ορίζονται με 
απόφαση του Υπουργού Πολιτισμού. 

2. Τα μέλη της Ολομέλειας της Διοίκησης πρέπει να εί¬ 
ναι Έλληνες πολίτες, ηλικίας τουλάχιστον 25 ετών, με 
πλήρη αστικά και πολιτικά δικαιώματα. 

3. Η θητεία των μελών της Ολομέλειας της Διοίκησης εί¬ 
ναι τετραετής και αρχίζει από την επομένη της εκλογής ή 
του διορισμού τους. 

4. Τα μέλη της Ολομέλειας της Διοίκησης είναι άμισθα, 
μπορούν όμως να αποζημιώνονται με την καταβολή των 
εξόδων ταξιδιών, διαμονής και διατροφής τους καθώς και 
για άλλες δαπάνες που δικαιολογούνται και απαιτούνται 
από την εκτέλεση των καθηκόντων τους. 

5. Τα μέλη της Ολομέλειας της Διοίκησης αποκτούν την 
ιδιότητά τους, ως ακολούθως: 

α) Μέχρι το τέλος του μηνάς Ιανουάριου του επομένου 
έτους των Παραολυμπιακών Αγώνων, η Εθνική Αθλητική 
Ομοσπονδία Ατόμων με Αναπηρίες εκλέγει, με μυστική 
ψηφοφορία, τους δέκα αντιπροσώπους της, με τους ανα¬ 
πληρωτές τους, από τα νυν ή / και πρώην μέλη του Διοι¬ 
κητικού Συμβουλίουτωνσωματείωνή ομοσπονδιώντους. 

β) Οι εκλεγμένοι ως άνω αντιπρόσωποι και οι οριζόμενοι 
από τον Υπουργό Πολιτισμού γνωστοποιούνται στη Γραμ- 
ματείατης Ε.Π.Ε. εντόςτου πρώτου δεκαπενθημέρου του 
μηνός Φεβρουάριου και μέχρι τέλους Φεβρουάριου η 
Ολομέλεια της Διοίκησης, μετά από πρόσκληση του εκ 
των μελών της εκπροσώπου της Γενικής Γραμματείας 
Αθλητισμού, συνέρχεται, στα γραφεία της Ε.Π.Ε., συ¬ 
γκροτείται σε σώμα και εκλέγει, μεταξύ των μελών της, 
την Εκτελεστική Επιτροπή κατά τα οριζόμενα στο άρθρο 
29παρ. 9 του Ν. 2725/1999, όπως αντικαταστάθηκε με το 
άρθρο 18παρ. 5του Ν. 2947/2001. 

6. Τα μέλη της Ολομέλειας της Διοίκησης χάνουν την 
ιδιότητά τους στις ακόλουθες περιπτώσεις: 

α) Θανάτου του μέλους, 

β) Έγγραφης παραίτησης, 

γ) Έκπτωσης, εξαιτίας τελεσίδικης ποινικής καταδίκης 
για ποινικό αδίκημα που συνεπάγεται έκπτωση δημοσίου 
υπαλλήλου, κατά την κείμενη νομοθεσία, καθώς και για 
παραβάσεις που προβλέπονται στο άρθρο 3 παρ. 1 του 
2725/1999, 

δ) Αδικαιολόγητης απουσίας από τρεις (3) συνεχείς τα¬ 
κτικές συνεδριάσεις της Ολομέλειας. 

Άρθρο 6 

Αρμοδιότητες - Λειτουργία Ολομέλειας 

1. Η Ολομέλεια της Διοίκησης είναι το ανώτατο, γενικής 
αρμοδιότητας, όργανο της Ε.Π.Ε. και απαρτίζεται από 
όλα τα κατά το άρθρο 5 του παρόντος μέλη της. 

2. Η Ολομέλεια της Διοίκησης καλείται σε συνεδρίαση 
από τον Πρόεδρο της Εκτελεστικής Επιτροπής, σε περί¬ 
πτωση δε κωλύματος αυτού από τον Αντιπρόεδρο, τακτι¬ 
κά μεν τουλάχιστον μία φορά κάθε δύο μήνες, έκτακτα δε 
οποτεδήποτε υπάρχει ανάγκη ή αν αυτό ζητηθεί εγγρά- 
φως από το 1 /3 του συνολικού αριθμού των μελών της για 
συζήτηση ειδικού και συγκεκριμένου θέματος. Η Ολομέ¬ 
λεια συγκαλείται προ πέντε (5) εργασίμων ημερών. Προ¬ 
εδρεύει δε των εργασιών αυτής μέλος της που εκλέγεται 
με απόλυτη πλειοψηφία των παρόντων μελών της. 

3. Η Ολομέλεια της Διοίκησης βρίσκεται σε απαρτία 
όταν παρίσταται το ήμισυ πλέον ενός του συνόλου των με¬ 
λών αυτής. Σε περίπτωση ελλείψεως απαρτίας, η συνε¬ 
δρίαση αυτή επαναλαμβάνεται μετά μία εβδομάδα, οπό¬ 
τε αρκεί για την ύπαρξη απαρτίας η παρουσία του ενός 
τρίτου (1/3) τουλάχιστον του συνόλου των μελώντης. 

4. Οι αποφάσεις της Ολομέλειας της Διοίκησης λαμβάνο- 
νται με απόλυτη πλειοψηφία των παρόντων μελών της. Σε 
περίπτωση ισοψηφίας υπερισχύει η ψήφος του Προέδρου. 

5. Η Ολομέλεια της Διοίκησης ελέγχει τον απολογισμό 
και αποφασίζει για την έγκρισή του, ψηφίζει δε τον προϋ¬ 
πολογισμό του επόμενου έτους. 

6. Η Ολομέλεια της Διοίκησης αποφασίζει για κάθε θέ¬ 
μα αρμοδιότητας της Ελληνικής Παραολυμπιακής Επι¬ 
τροπής ή εξουσιοδοτεί την Εκτελεστική Επιτροπή. 

7. Η Ολομέλεια της Διοίκησης εκλέγει τον Πρόεδρο, τον 
Αντιπρόεδρο τον Γενικό Γραμματέα και τον Ταμία της 
Ε.Π.Ε. 

8. Η Ολομέλεια της Διοίκησης εκλέγει επίσης 3 (τρία) 
μέλη της Εκτελεστικής Επιτροπής (Ε.Ε.). 

Άρθρο 7 

Εκτελεστική Επιτροπή 

1. Η Εκτελεστική Επιτροπή (Ε.Ε.) της Ε.Π.Ε. είναι επτα- 
μελής και συγκροτείται από τον Πρόεδρο, τον Αντιπρόε¬ 
δρο, τον Γενικό Γραμματέα και τον Ταμία της Ε.Π.Ε. κα¬ 
θώς και άλλα τρία (3) μέλη που εκλέγονται από την Ολο¬ 
μέλεια της Ε.Π.Ε. 

2. Τον Πρόεδρο της Ε.Ε., σε περίπτωση κωλύματος ή 
απουσίας του, αναπληρώνει ο Αντιπρόεδρος αυτής. 

Η Εκτελεστική Επιτροπή συνέρχεταιτουλάχιστον μία φο¬ 
ρά κάθε μήνα, μετά από πρόσκληση του Προέδρου της, και 
σε περίπτωση απουσίας ή κωλύματος αυτού, του Αντιπρο¬ 
έδρου της. Η πρόσκληση με θέματα της ημερήσιας διάτα¬ 
ξης αποστέλλεται στα μέλη πριν από πέντε (5) ημέρες. 

3. Η Εκτελεστική Επιτροπή βρίσκεται σε απαρτία όταν εί¬ 
ναι παρόντα τέσσερα (4) τουλάχιστον μέλη της και αποφα¬ 
σίζει με απόλυτη πλειοψηφία των παρόντων μελών. Σε πε¬ 
ρίπτωση ισοψηφίας υπερισχύει η ψήφος του Προέδρου. 

4. Η Εκτελεστική Επιτροπή είναι το όργανο διεκπεραίω¬ 
σης των τρεχουσών υποθέσεων της Ε.Π.Ε. και έχει τις 
εξής ειδικότερα αρμοδιότητες: 

α) αποφασίζει επί όλων των θεμάτων που ορίζονται 
ύστερα από σχετική εξουσιοδότηση της Ολομέλειας της 
Διοίκησης. 


β) υποβάλλει στην Ολομέλεια της Διοίκησης εισηγήσεις 
για τον απολογισμό και τον προϋπολογισμό της Ε.Π.Ε. 
προς έγκριση. 

γ) εισηγείται στην Ολομέλεια της Διοίκησης τη συγκρό¬ 
τηση και λειτουργία των διαφόρων Επιτροπών της Ε.Π.Ε. 
και επιλαμβάνεται των εισηγήσεων των Επιτροπών αυτών. 

δ) είναι υπεύθυνη για το συντονισμό της σύνταξης των 
κανονισμών λειτουργίας της Εθνικής Παραολυμπιακής 
Ακαδημίας, των Γραφείων της Ε.Π.Ε., καθώς και των δια¬ 
φόρων αθλητικών ή μη εγκαταστάσεων που περιέρχονται 
στην Ε.Π.Ε. κατά χρήση ή κατά κυριότητα. 

ε) εγκρίνει τις δαπάνες που αφορούν την τρέχουσα λει¬ 
τουργία της Ε.Π.Ε., μέχρι του ποσού που ορίζει η Ολομέ¬ 
λεια της Διοίκησης, και τις δαπάνες των τυχόν εγκατα¬ 
στάσεων και της κατασκευής έργων της Ε. Π. Ε., διενεργεί 
δε δημόσιους διαγωνισμούς, μέχρι του ποσού που ορίζει 
κάθε φορά η Ολομέλεια της Διοίκησης. 

Άρθρο 8 

Πρόεδρος 

Ο Πρόεδρος της Εκτελεστικής Επιτροπής της Ε.Π.Ε. και, 
σε περίπτωση απουσίας ή κωλύματος του, ο Αντιπρόε¬ 
δρος, εκπροσωπεί την Ε.Π.Ε. ενώπιον παντός Δικαστηρί¬ 
ου, δικαστικών, διοικητικών ή άλλων Αρχών και έναντι πα¬ 
ντός φυσικού ή νομικού προσώπου. Μεριμνά δε για την ορ¬ 
θή λειτου ργία, τις υποθέσεις και τα συ μφέροντα της Ε. Π. Ε. 
καιδίδειτουςεπιβαλλόμενουςστηνΕ.Π.Ε. όρκους, κατάτα 
οριζόμενα στις οικείες δικονομικές διατάξεις. Υπογράφει, 
στο όνομα της Ε.Π.Ε. και για λογαριασμό της, τις συμβά¬ 
σεις αυτής και, μαζί με το Γ ενικό Γ ραμματέα και τον Τ αμία, 
υπογράφει τα εντάλματα εκτελέσεως των δαπανών που 
προβλέπονται από τον προϋπολογισμό της Ε.Π.Ε. ή ορίζει 
αντικαταστάτη για την υπογραφή των ενταλμάτων αυτών. 

Άρθρο 9 

Γενικός Γραμματέας 

Ο Γ ενικός Γ ραμματέας προΐσταται του προσωπικού της 
Ε.Π.Ε. και μεριμνά για την ταχεία και ορθή εκτέλεση των 
αποφάσεων της Ολομέλειας και της Εκτελεστικής Επιτρο¬ 
πής. Ο Γ ενικός Γ ραμματέας ασκεί επίσης όσες αρμοδιότη¬ 
τες του εκχωρεί ο Πρόεδρος της Ε.Π.Ε., με απόφασή του. 

Άρθρο 10 

Τακτικές Επιτροπές Ε.Π.Ε. 

Με απόφαση της Ολομέλειας της Ε.Π.Ε. που δημοσιεύ¬ 
εται στον ημερήσιο τύπο, (μιας πολιτικού και μιας αθλητι¬ 
κού περιεχομένου εφημερίδας) με παράλληλη τοιχοκόλ¬ 
ληση και στα γραφεία της και με τη διαδικασία που ορίζε¬ 
ται στο αρθρ. 7 παρ. 4 εδ. γ'του παρόντος, συγκροτούνται 
οι παρακάτω τακτικές επιτροπές από 5 (πέντε) μέλη εκά- 
στη έκτων οποίων τα 3 (τρία) είναι μέλη της Ολομέλειας: 

1. Η Εθνική Παραολυμπιακή Ακαδημία με σκοπό την διάδο¬ 
ση της Παραολυμπιακής Παιδείας -την καλλιέργεια και εφαρ¬ 
μογή των κοινωνικών αρχών του Παραολυμπιακού κινήματος, 
τη διάδοση στον κόσμο των αρχώντου Παραολυμπιακού ιδε¬ 
ώδους και του ίείτ ρΐεγ, την καταπολέμηση των φαινομένων 
ντόπινγκ και βίας στο χώρο του αθλητισμού και τη συμβολή 
στην ανάπτυξη του Παραολυμπιακού Εθελοντισμού. 

2. Η Επιτροπή Παραολυμπιακής Προετοιμασίας με σκο¬ 
πό την καλή προετοιμασία των Εθνικών Ομάδων για τη 
συμμετοχή τους σε διεθνείς και σε Παραολυμπιακούς 
Αγώνες και την προβολή των αθλητικών εκδηλώσεων και 
πρωταθλημάτων Α.ΜΕ.Α. με κάθε πρόσφορο μέσο. 

3. Η Επιτροπή Λαμπαδηδρομίας με σκοπό την οργάνω¬ 
ση και εκτέλεση της Λαμπαδηδρομίας κατά τους Παραο- 
λυμπιακούς Αγώνες. 

4. Η Επιτροπή Αθλητών - Αθλητριών στην οποία τα 2 
(δύο) μέλη είναι αθλητές, για την προώθηση θεμάτων και 
σχέσεων των αθλητών στο Παραολυμπιακό Κίνημα. 

5. Η Επιτροπή ΜΑΒΚΕΤΙΝΟ με έργο την καλύτερη εξα¬ 
σφάλιση των επικοινωνιακών σχέσεων και την αναζήτηση 
πηγών εξεύρεσης πόρων για την επίτευξη των σκοπών 
της Ε.Π.Ε. 

Άρθρο 11 

Συγκρότηση Ειδικών Επιτροπών 

1. Η Ολομέλεια της Ε.Π.Ε. μπορεί να συγκροτεί Ειδικές 
Επιτροπές για τη μελέτη και προώθηση επιστημονικών, 
αθλητικών, τεχνικών και άλλων θεμάτων που αναφέρο- 
νται στους σκοπούς της. 

2. Οι Επιτροπές αυτές είναι τουλάχιστον τριμελείς και 
απαρτίζονται από μέλη της Ε.Π.Ε. ή από τρίτα πρόσωπα, 
πλειοψηφούντων πάντοτε των μελών της Ε.Π.Ε.. Η Ολο¬ 
μέλεια ορίζει τους Προέδρους των Ειδικών Επιτροπών, τη 
διάρκεια της λειτουργίαςτους, τα καθήκοντα και κάθε άλ¬ 
λο θέμα σχετιζόμενο με τη διεξαγωγή των εργασιώντους. 

Η Ολομέλεια ορίζει, επίσης, έναν υπάλληλό της Ε.Π.Ε. 
ως Γραμματέα, μπορεί δε να ανασυγκροτεί ή να καταργεί 
ορισμένη Επιτροπή. 

Άρθρο 12 
Γραφείο Τύπου 

Στην Ελληνική Παραολυμπιακή Επιτροπή λειτουργεί 
Γ ραφείο Τύπου, στο οποίο υπηρετεί, με σύμβαση έργου 
ετήσιας διάρκειας, ένας (1) εν ενεργεία δημοσιογράφος, 
εξειδικευμένος στο αθλητικό ρεπορτάζ, μέλος του Πα¬ 
νελλήνιου Συνδέσμου Αθλητικών Συντακτών (Π.Σ.Α.Τ.), 
που προσλαμβάνεται με απόφαση της Ολομέλειας της 
Ε.Π.Ε., μετά από εισήγηση της Εκτελεστικής Επιτροπής. 

Άρθρο 13 

Οργάνωση των Υπηρεσιών της Ε.Π.Ε. 

1. Οι Υπηρεσίες της Ε.Π.Ε. οργανώνονται σε επίπεδο Γ ε¬ 
νικής Διεύθυνσης με Τομείς και Γ ραφεία, ως ακολούθως: 

Α) Τομέας Διοικητικών Υπηρεσιών 
α) Γ ραφείο Διοικητικών Υπηρεσιών 
β) Γ ραφείο Οικονομικών Υπηρεσιών 
Β) Τομέας Μάρκετινγκ και Χορηγιών 
Γ) Τομέας Δημοσίων και Διεθνών Σχέσεων 
α) Γ ραφείο Δημοσίων Σχέσεων 
β) Γ ραφείο Διεθνών Σχέσεων 
Δ) Τομέας Ανάπτυξης 

α) Γραφείο Παραολυμπιακής Προετοιμασίας 
β) Γ ραφείο Σχέσεων με την Ελληνική Ολυμπιακή Επι¬ 
τροπή (Ε.Ο.Ε.) και τις Αθλητικές Ομοσπονδίες. 

2. Οι Τ ομείς και τα Γ ραφεία έχουντις αρμοδιότητες που 
συνάδουν με το τίτλο τους. 

Με εσωτερικό Κανονισμό, που προτείνει η Ολομέλεια 
της Διοίκησης της Ε.Π.Ε. και εγκρίνει ο αρμόδιος για τον 
Αθλητισμό Υπουργός, εξειδικεύονται οι επιμέρους αρμο¬ 
διότητες των Τομέων και των Γ ραφείωντης Ε.Π.Ε. 

Άρθρο 14 

Προσωπικό - Σύσταση θέσεων 

1. Για τις ανάγκες της Ελληνικής Παραολυμπιακής Επι¬ 
τροπής συνιστώνται τριάντα δύο (32) θέσεις τακτικού 
προσωπικού κατά κατηγορίες και κλάδους, ως εξής: 


α) Κατηγορία Πανεπιστημιακής 

Εκπαίδευσης (Π.Ε.), Θέσεις 

Κλάδος Διοικητικός και / ή Οικονομικός 6 

Κλάδος Επιστήμης Φυσικής Αγωγής 
και Αθλητισμού (Τ.Ε.Φ.Α.Α) 5 

β) Κατηγορία Τεχνολογικής Εκπαίδευσης (Τ.Ε.), 
Κλάδος Διοικητικός - Λογιστικός 4 

Κλάδος Πληροφορικής 2 

γ) Κατηγορία Δευτεροβάθμιας Εκπαίδευσης (Δ.Ε.) 
Κλάδος Διοικητικών Γραμματέων 10 

Κλάδος Προσωπικού Η/Υ 2 

Κλάδος Οδηγών 1 


δ) Κατηγορία Υποχρεωτικής Εκπαίδευσης (Υ.Ε.) 2 

2. Προϊστάμενος της Γ ενικής Διεύθυνσης ορίζεται με από¬ 
φαση του Υφυπουργού Πολιτισμού αρμόδιου για θέματα 
αθλητισμού, μετά από πρόταση της Εκτελεστικής Επιτρο¬ 
πής, υπάλληλος κατηγορίας Π.Ε. από τους υπηρετούντες, 
κατά προτίμηση αυτός που έχει σπουδές ή αποδεδειγμένη 
εμπειρία σε αντικείμενα σχετικά με τους σκοπούςτης Ε.Π.Ε. 

3. Προσόντα διορισμού ορίζονται τα προβλεπόμενα 
από το Π.Δ. 50/2001 (ΦΕΚ39Α). 

Για την υπηρεσιακή κατάσταση του προσωπικού εφαρ¬ 
μόζονται οι αντίστοιχες διατάξεις του Π.Δ. 410/88 (ΦΕΚ 
191 Α/30.8.88). 

4. Η κάλυψη των παραπάνω θέσεων γίνεται είτε με πρό¬ 
σληψη προσωπικού, που πραγματοποιείται σύμφωνα με 
τις διατάξεις του Ν. 2190/1994 (Α' 28), όπως ισχύει, είτε με 
απόσπαση προσωπικού, σύμφωνα με το άρθρο 29 παρ. 9 
του Ν. 2725/1999, όπως αντικαταστάθηκε με το άρθρο 18 
παρ. 5 του Ν. 2947/2001. 

Άρθρο 15 
Εμβλήματα 

Προσαρτάται και αποτελεί αναπόσπαστο μέροςτου πα¬ 
ρόντος το παράρτημα το οποίο έχει ως ακολούθως: 

1 .α) Επίσημο έμβλημα της Ε.Π.Ε., εγκεκριμένο από τη Διε¬ 
θνή Παραολυμπιακή Επιτροπή (Δ.Π.Ε.), που δεν μπορεί να 
αποτελέσει αντικείμενο οιασδήποτε εμπορικής ή άλλης εκ¬ 
μετάλλευσης, είναι ο συνδυασμός της ελληνικής σημαίας με 
κλάδο ελιάς. Στο επάνω μέρος υπάρχουν τα τρία δάκρυα, 
πράσινο - κόκκινο - μπλε, που αποτελούντο σήματηςΔ.Π.Ε., 
και σε μπλε λωρίδα αναγράφεται με λευκά γράμματα η λέξη 
"ΕΛΛΑΣ". Το κάτω μέρος έχει ως βάση την ελληνική σημαία 
με χρωματισμό μπλε και λευκό, στη μέση λοξά κλαδί ελιάς σε 
πράσινο χρώμα και γύρω από την ελληνική σημαία σε λευκό 
φόντο αναγράφεται με μαύρα γράμματα η επωνυμία "ΕΛΛΗ¬ 
ΝΙΚΗ ΠΑΡΑΟΛΥΜΠΙΑΚΗ ΕΠΙΤΡΟΠΗ". 

β) Εκτός από το επίσημο, η Ε.Π.Ε. έχει και δεύτερο έμ¬ 
βλημα, εγκεκριμένο επίσης από τη Δ.Π.Ε.. Το σχήμα του 
οποίου είναι οβάλ, μέσα έχει την ελληνική σημαία με χρω¬ 
ματισμό μπλε και λευκό, στη μέση λοξά κλαδί ελιάς σε 
πράσινο χρώμα, γύρω από την ελληνική σημαία υπάρχει 
λευκό φόντο και μέσα γράφει με μαύρα γράμματα την 
επωνυμία "ΕΛΛΗΝΙΚΗ ΠΑΡΑΟΛΥΜΠΙΑΚΗ ΕΠΙΤΡΟΠΗ". Το 
έμβλημα αυτό μπορεί να αποτελέσει αντικείμενο εκμε¬ 
τάλλευσης αποκλειστικά από την Ε.Π.Ε. και μόνο προς 
όφελος της. 



2. Απαγορεύεται απολύτως η κατάθεση ως σήματος 
των πιο πάνω εμβλημάτων και η χρησιμοποίησή τους από 
οποιοδήποτε άλλο νομικό ή φυσικό πρόσωπο. 

Άρθρο 16 

Μεταβατική διάταξη 

Η θητεία της πρώτης Ολομέλειας της Διοίκησης της 
Ε.Π.Ε. λήγει με την εκλογή της νέας, το μήνα Φεβρουάριο 
του 2005, κατά τα οριζόμενα στο άρθρο 5 του παρόντος. 

Η δημοσίευση και εκτέλεση του Διατάγματος αυτού 
ανατίθεται στον Υφυπουργό Πολιτισμού. 

Αθήνα,20 Ιανουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ ΔΗΜ. 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣ ΦΑΡΜΑΚΗΣ ΚΩΝ. ΣΚΑΝΔΑΛΙΔΗΣ 

ΥΦΥΠ. ΠΟΛΙΤΙΣΜΟΥ 

ΓΕΩΡΓΙΟΣ ΛΙΑΝΗΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 23 

Τροποποίηση Οργανισμού του Υπουργείου Τύπου και 
ΜΜΕ και αναδιάρθρωση Υπηρεσιών της Γ ενικής Γ ραμ- 
ματείας Ενημέρωσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 20του Ν. 2503/1997 "Διοίκηση, οργάνω¬ 
ση, στελέχωση της περιφέρειας, ρύθμιση θεμάτων για 
την τοπική αυτοδιοίκηση και άλλες διατάξεις" (Α'/107). 

β. Τις διατάξεις του άρθρου 29Α του Ν. 1558/1985 
(Α'/137), που προστέθηκε με το άρθρο 27 του Ν. 2081/ 
1992 (Α'/154), και αντικαταστάθηκε με το άρθρο 1 παρ. 2, 
εδ. α'του Ν. 2469/1997 (Α'/38). 


γ. Του Π.Δ. 81/2002 "Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών" (Α'/57). 

2. Την ΔΙΔΚ/Φ.1/2/13773/15.7.2003 απόφαση του Πρω¬ 
θυπουργού και του Υπουργού Εσωτερικών, Δημόσιας Δι¬ 
οίκησης και Αποκέντρωσης, "Ανάθεση αρμοδιοτήτων 
στον Υφυπουργό Εσωτερικών, Δημόσιας Διοίκησης και 
Αποκέντρωσης Νίκο Μπίστη" (Β/985/16.7.2003), όπως 
τροποποιήθηκε με την όμοιαΔΙΔΚ/Φ. 1/2/14145/21.7.2003 
(Β71000/21.7.2003). 

3. Την 1065956/863/Α 0006/15.7.2003 κοινή απόφαση 
του Πρωθυπουργού και του Υπουργού Οικονομικών, 
"Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών" (Β7985/16.7.2003). 

4. Το γεγονός ότι από τις προτεινόμενες διατάξεις δεν 
προκαλείται δαπάνη σε βάρος του Κρατικού Προϋπολο¬ 
γισμού. 

5. Την 3/7.1.2004 γνωμοδότηση του Συμβουλίου Επι¬ 
κράτειας, μετά από πρόταση του Υπουργού Τύπου και 
Μέσων Μαζικής Ενημέρωσης και των Υφυπουργών Οικο¬ 
νομίας και Οικονομικών και Εσωτερικών Δημόσιας Διοί¬ 
κησης και Αποκέντρωσης" αποφασίζουμε: 

Άρθρο 1 

Το άρθρο 12του Π.Δ. 258/1993 (Α'/112) αντικαθίσταται 
ως εξής: 

Άρθρο 12 

Συγκρότηση και αρμοδιότητες της Διεύθυνσης Οικονο¬ 
μικών Υπηρεσιών 

1. Η Διεύθυνση Οικονομικών Υπηρεσιών συγκροτείται 
από τα εξής Τμήματα: 

α) Τμήμα Προϋπολογισμού και Αποδοχών Προσωπικού 
β) Τμήμα Προμηθειών & Δαπανών Εσωτερικού 
γ) Τ μήμα Προμηθειών καιΔαπανών Γ ραφείων Τ ύπου και 
Επικοινωνίας 

δ) Τμήμα Διαχείρισης Υλικού. 

2. Οι αρμοδιότητες της Διεύθυνσης Οικονομικών Υπη¬ 
ρεσιών κατανέμονται μεταξύ των Τμημάτων ως ακολού¬ 
θως: 

α) Στο Τμήμα Προϋπολογισμού και Αποδοχών Προσω¬ 
πικού: 

αα) Η κατάρτιση του Προϋπολογισμού των Υπηρεσιών 
εσωτερικού και εσωτερικού του Υπουργείου Τύπου και 
ΜΜΕ, η κατά περίπτωση αναμόρφωση, η παρακολούθη¬ 
ση της εκτέλεσης του καθώς και η εγγραφή εκτάκτων ή 
συμπληρωματικών πιστώσεων, 
ββ) Η έκδοση αποφάσεων ανάληψης υποχρεώσεων, 
γγ) Η κατανομή των πιστώσεων του Προϋπολογισμού 
των Γ ραφείων Τύπου και Επικοινωνίας, βάσει των προτά¬ 
σεων που υποβάλλονται αρμοδίως και η παρακολούθηση 
της κίνησής τους. 

δδ) Η εκκαθάριση και η πληρωμή των αποδοχών και των 
πάσης φύσεως προσθέτουν αμοιβών όλου του προσωπι¬ 
κού του Υπουργείου Τύπου και ΜΜΕ. 

εε) Ο προσδιορισμός και η καταβολή του επιδόματος 
αλλοδαπής και κάθε άλλης απολαβής που δικαιούται το 
πάσης φύσεως προσωπικό που υπηρετεί στα Γραφεία Τύ¬ 
που και Επικοινωνίας. 

β) Στο Τμήμα Προμηθειών και Δαπανών Εσωτερικού: 
αα) Η σύνταξη αποφάσεων για την έκδοση χρηματικών 
ενταλμάτων προπληρωμής για την αντιμετώπιση ορισμέ¬ 
νων δαπανών όλων των υπηρεσιών του Υπουργείου Τύ- 

που και ΜΜΕ, πληντων Γραφείων Τύπου και Επικοινωνίας 
και η υποβολή των σχετικών δικαιολογητικών στις αρμό¬ 
διες Υπηρεσίες Ελέγχου του Υπουργείου Οικονομίας και 
Οικονομικών. 

ββ) Ο έλεγχος των δικαιολογητικών των δαπανών που 
πραγματοποιούνται από τις υπηρεσίες του Υπουργείου 
Τύπου και ΜΜΕ και η φροντίδα για την εκκαθάριση τους, 
πληντων Γ ραφείων Τύπου και Επικοινωνίας. 

γγ) Η εκκαθάριση των οδοιπορικών εξόδων και της ημε¬ 
ρήσιας αποζημίωσης των υπαλλήλων των υπηρεσιών του 
Υπουργείου Τύπου και ΜΜΕ ή και ιδιωτώνπου μετακινού¬ 
νται στο εσωτερικό ή εξωτερικό για εκτέλεση υπηρεσίας 
εκτός των υπαλλήλων που υπηρετούν στα Γραφεία Τύ¬ 
που και Επικοινωνίας. 

δδ) Η προμήθεια του αναγκαίου υλικού και η εκτέλεση 
των αναγκαίων εργασιών για την εύρυθμη λειτουργία του 
Υπουργείου Τύπου και ΜΜΕ, σύμφωνα με τις ισχύουσες 
σχετικές διατάσεις για τις κρατικές προμήθειες. 

γ) Στο Τμήμα Προμηθειών και Δαπανών Γ ραφείων Τύ¬ 
που και Επικοινωνίας: 

αα) Η σύνταξη αποφάσεων για την έκδοση χρηματικών 
ενταλμάτων προπληρωμής για την αντιμετώπιση ορισμέ¬ 
νων δαπανών των Γ ραφείων Τ ύπου Επικοινωνίας και η 
υποβολή των σχετικών δικαιολογητικών στις αρμόδιες 
Υπηρεσίες Ελέγχου του Υπουργείου Οικονομίας και Οι¬ 
κονομικών. 

ββ) Ο έλεγχος των δικαιολογητικών των δαπανών που 
πραγματοποιούνται από τα Γ ραφεία Τύπου και Επικοινω¬ 
νίας και η φροντίδα για την εκκαθάρισή τους. 

γγ) Η εκκαθάριση των οδοιπορικών εξόδων και της ημε¬ 
ρήσιας αποζημίωσης των υπαλλήλων των Γ ραφείων Τύ¬ 
που και Επικοινωνίας που μετακινούνται στο εσωτερικό ή 
εσωτερικό για εκτέλεση Υπηρεσίας. 

δδ) Η φροντίδα για τη σύσταση, τον καθορισμό του 
ύψους καθώς και τον ορισμό υπολόγων των πάγιων προ- 
καταβολώντων Γ ραφείων Τύπου και Επικοινωνίας, με βά¬ 
ση τις προτάσεις της Διεύθυνσης Υπηρεσιών Εξωτερικού 
και η παρακολούθηση της κίνησής τους. 

εε) Η εκκαθάριση των εξόδων πρώτης εγκατάστασης 
και μεταφορά οικοσκευής των υπαλλήλων των Γ ραφείων 
Τύπου και Επικοινωνίας. 

στ) Η προμήθεια του αναγκαίου υλικού και η εκτέλεση 
των αναγκαίων εργασιών για την εύρυθμη λειτουργία των 
Γ ραφείων Τύπου και Επικοινωνίας, σύμφωνα με τις ισχύ- 
ουσες σχετικές διατάξεις για τις κρατικές προμήθειες. 


ζ) Η καταγραφή και η παρακολούθηση των περιουσια¬ 
κών στοιχείων των Γ ραφείων Τ ύπου και Επικοινωνίας, κα¬ 
τόπιν ενημέρωσης από το Τμήμα Επιθεώρησης της Διεύ¬ 
θυνσης Υπηρεσιών Εξωτερικού, 
δ) Στο Τμήμα Διαχείρισης Υλικού: 
αα) Η διαχείριση και η διακίνηση του υλικού εν γένει και 
η λογιστική παρακολούθηση του για όλες τις υπηρεσίες 
της Κεντρικής Υπηρεσίας του Υπουργείου Τύπου και 
ΜΜΕ. 

ββ) Η λειτουργία των αποθηκών υλικού. 

Άρθρο 2 

Το άρθρο2του Π.Δ. 137/1996 αντικαθίσταται ως εξής: 
Η Γ ενική Γ ραμματεία Ενημέρωσης του Υπουργείου Τύ¬ 
που και Μέσων Μαζικής Ενημέρωσης, συγκροτείται από 
τις παρακάτω οργανικές μονάδες: 

α) Τη Διεύθυνση Υπηρεσιών Εξωτερικού, όπως προβλέ- 
πεται στο άρθρο 7 του Π.Δ. 258/1993 "Οργανισμός της Γ ε¬ 
νικής Γραμματείας Τύπου και Πληροφοριών του Υπουρ¬ 
γείου Προεδρίας της Κυβέρνησης" (Α'/112). 

β) Τη Διεύθυνση Δημοσίων Σχέσεων, όπως προβλέπε- 
ται στο άρθρο 8του Π.Δ. 258/1993. 

γ) Τα Γραφεία Τύπου και Επικοινωνίας, τα οποία προ- 
βλέπονταιστα άρθρα 1 και3του Ν. 3166/2003 (178/Α'). 

Άρθρο 3 

Το Τμήμα Γραφείων Τύπου Εσωτερικού της Διεύθυνσης 
Πληροφόρησης και τα Γραφεία Τύπου Εσωτερικού υπά¬ 
γονται στο Υπουργείο Τύπου και Μέσων Μαζικής Ενημέ¬ 
ρωσης καιδιέπονται από τις διατάξεις του Π.Δ. 258/1993. 

Άρθρο 4 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Τύπου και Μέσων Μαζικής Ενημέρωσης 
αναθέτουμε τη δημοσίευση και εκτέλεση του παρόντος. 

Αθήνα,26 Ιανουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ ΔΗΜ. 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΣ ΦΑΡΜΑΚΗΣ ΝΙΚΟΣ Μ ΠΙΣΤΗΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΧΡΗΣΤΟΣ ΠΡΩΤΟΠΑΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιίίρ: νννννν.θί.^Γ - θ-ιτίδίΙ: ννθβηη35ΐθΓ @ θΙ.£)γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ.Κωνσταντινουπόλεως 


(2410)597449 
(26610) 89 127 
(26610) 89 105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• ΓιαταΦΕΚαπόΙ μέχρι 16 σελίδες σε 1 βυΐΌ, προσαυξανόμενη κατά 0,20 ουτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θοιό ανά σελίδα. 

Σε μορφή Οϋ: 


Τεύχος 


Περίοδος 


Ευκο 


Τεύχος 


Περίοδος ΕυΠΟ 


Α' 

Ετήσιο 

150 

Α 

3μηνιαίο 

40 

Α' 

Μηνιαίο 

15 

Β’ 

Ετήσιο 

300 

Β' 

3μηνιαίο 

80 

Β' 

Μηνιαίο 

30 

Γ 

Ετήσιο 

50 

Δ' 

Ετήσιο 

220 

Δ' 

3μηνιαίο 

60 


Αναπτυξιακών Πράξεων 
Ν.Π.Δ.Δ. 

Παράρτημα 


Ετήσιο 

Ετήσιο 

Ετήσιο 


Εμπορικής και Βιομηχανικής Ιδιοκτησίας Ετήσιο 
Ανωτάτου Ειδικού Δικαστηρίου Ετήσιο 

Διακηρύξεων Δημοσίων Συμβάσεων Ετήσιο 

Διακηρύξεων Δημοσίων Συμβάσεων Εβδομαδιαίο 

Α.Ε. & Ε.Π.Ε Μηνιαίο 


50 

50 

50 

100 

5 

200 

5 

100 


• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοιπ και μέχρι 100 σελίδες σε 5 θογο προσαυξανόμενη 
κατά 1 θογο ανά 50 σελίδες. 

• Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουίΌ ανά έτος. 

Τα παραπάνω οά-Γοιτι διατίθονται ύστερα από σχετική παραγγελία και αφορούν Φ.Ε.Κ. που έχουν δημοσιευτεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά : 210- 9472555 , ίαχ :210- 9472556 ϊηΐθίτίθΐ: ΗΗρ://νννννν.θί. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓΠΘΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθΐ, με την καταβολή των αντίστοιχων 
ποσών συνδρομής και ΤΑΠΕΤ . 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
































